Урысейм Бгы-лыжэ спортымрэ сноубордымкIэ и федерацэм КъБР-м и унафэщIхэм фIыщIэ къахуещI
НыбжьыщIэхэм я урысейпсо гъэмахуэ зэхьэзэхуэр къызэгъэпэщынымкIэ дэIэпыкъуэгъу зэрыхъуам папщIэ, Къэбэрдей-Балъкъэрым и унафэщIхэм фIыщIэ къахуищIащ Урысейм Бгы-лыжэ спортымрэ сноубордымкIэ и федерацэм.
Федерацэм и унафэщI Мельников Л. В. республикэм и Iэтащхьэ КIуэкIуэ Ю. А. и цIэкIэ къигъэхьа телеграммэм итщ:
«Зэман куэдкIэ ирамыгъэкIуэкIыжауэ мы гъэм бадзэуэгъуэм и 16-17-хэм Iуащхьэмахуэ лъапэ къыщызэрагъэпэщащ ныбжьыщIэхэм Бгы-лыжэ спортымкIэ я урысейпсо зэхьэзэхуэу «Iуащхьэмахуэ и уэсыр» зыфIащар. А зэхьэзэхуэ иным къэралым и щIыналъэ зэмылIэужьыгъуэу пщыкIутху хуэдизым къикIа спортсменхэу илъэс 12-м щегъэжьауэ илъэс 20-м нэс зи ныбжьу 250-м нэблагъэ хэтащ.
Урысейм Бгы-лыжэ спортымрэ сноубордымрэ и федерацэм фIыщIэ къыфхуещI а Iуэхушхуэр къызэгъэпэщынымрэ егъэкIуэкIынымкIэ щIэгъэкъуэн фызэры-хъуам папщIэ.
ДяпэкIи дызэгурыIуэу тэмэму дызэдэлэжьэну, бгы-лыжэ спортым дихьэххэм зэщIыгъуу дадэIэпыкъуну сыщогугъ».
КъБР-м и Iэтащхьэмрэ Правительствэмрэ я пресс-IуэхущIапIэ.
